**Notat**

|  |  |
| --- | --- |
| Til:  | Fakultetene og Vitenskapsmuseet |
| Kopi til: |  |
| Fra: | Direktør for Organisasjon og infrastruktur |
| Signatur: |   |

 **Utfyllende retningslinjer til NTNU forskrift om stipendiaters pliktarbeid:
Kompensasjon for valgte verv på fakultet og institutt for stipendiater og postdoktorer**

Retningslinjen skal bidra til at ansatte i åremålsstilling som stipendiat og postdoktor, kan påta seg valgte verv og utvalgsarbeid ved NTNU som medlem og representant for denne gruppen.

Rettigheter til forlengelse eller godkjent pliktarbeid for valgte verv og utvalgsarbeid i henhold til NTNU forskrift om stipendiaters pliktarbeid, gjøres herved også gjeldende for postdoktorer.

Forskriften praktiseres slik at hovedregelen skal være at det gis kompensasjon i form av lønnet forlengelse av ansettelsesforholdet. For kandidater som har gjenværende pliktarbeid, kan det alternativt avtales med instituttet at verv kan inngå som del av pliktarbeidet. Slike verv kan maksimalt utgjøre 3 måneder av pliktarbeidet. Det anbefales at medlem og varamedlem samarbeider og at man om mulig fordeler de samlede oppgavene mellom dem slik at også varamedlem sikres minst 2 ukers kompensasjon (\*).

Kompensasjonsordningen skal være kjent for kandidatene på forhånd. Det skal dessuten gis reisegodtgjørelse etter statens regulativ for de som må reise for å delta i møtene.

Fakultetet har ansvar for at kandidatens rettigheter etter disse retningslinjene ivaretas. Forlengelser/pliktarbeid finansieres av det nivå som har vervet eller utvalgsarbeidet.

|  |  |
| --- | --- |
| **Anbefalt kompensasjon for valgte verv uten honorar på fakultet og institutt** | **Min.** |
| Fakultetsstyre  | 2 uker |
| Fakultetets ansettelsesutvalg  | 2 uker |
| Fakultetets forskningsutvalg  | 2 uker |
| Instituttstyre/råd og utvidet ledergruppe med tilsvarende antall møter i året | 2 uker  |
| Faste ledermøter på fakultet og institutt, samt ekstra kompensasjon for utvidet ledergruppe med høyere møtefrekvens (møter hver X-uke) | 2 uker |
| (\*) Varamedlem av fakultetsstyre, instituttstyre/råd eller utvidet ledergruppe | 2 uker |